Įsakymas

DĖL ŠILALĖS RAJONO SAVIVALDYBĖS ADMINISTRACIJOS APLINKOS APSAUGOS RĖMIMO SPECIALIOSIOS PROGRAMOS LĖŠŲ SKYRIMO

2020 m. liepos 23 d. Nr. DĮV-690

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Šilalės rajono savivaldybės tarybos 2020 m. vasario 21 d. sprendimu Nr. T1-39 „Dėl Šilalės rajono savivaldybės 2020 metų biudžeto patvirtinimo“, 2012 m. balandžio 26 d. sprendimu Nr. T1-139 „Dėl Šilalės rajono savivaldybės aplinkos apsaugos rėmimo specialiosios programos tvirtinimo“, atsižvelgdamas į Šilalės rajono aplinkos rėmimo specialiosios programos atrankos komisijos 2020 m. liepos 21 d. posėdžio protokolą Nr. 2:

1. P a s k i r s t a u Šilalės rajono savivaldybės aplinkos apsaugos rėmimo specialiosios programos lėšas:

1.1. pagal priemonę „Saugomų teritorijų, esančių Savivaldybės teritorijoje, priežiūros ir tvarkymo darbų finansavimas“ (02.01.01.01.):

1.1.1. Pagramančio regioninio parko direkcijai rekreacinės infrastruktūros Lylavos pažintiniame take sutvarkymui – 2500 eurų;

1.1.2. Varnių regioninio parko direkcijai Paršežerio pėsčiųjų tako, Medvėgalio ir Bilionių piliakalnių rekreacinės infrastruktūros atnaujinimui, teritorijų tvarkymui – 2500 eurų.

1.2. pagal priemonę „Sorbentų ir kitų priemonių, reikalingų avarijų padariniams likviduoti, įsigijimui“ (02.01.01.04) – Šilalės rajono savivaldybės priešgaisrinei gelbėjimo tarnybai sorbentų ir kitų priemonių, reikalingų avarijų padariniams likviduoti, įsigijimui – 500 eurų.

1.3. pagal priemonę „Dionizo Poškos Baublių priežiūros ir tvarkymo darbų finansavimas“ (02.01.01.0.1.) – Šilalės Vlado Statkevičiaus muziejui Bijotų dvaro sodybos parko tvarkymui – 1000 eurų.

2. N u s t a t a u, kad:

2.1. programos vykdytojas per 15 darbo dienų nuo informacijos apie skirtas lėšas gavimo pateikia pasirašyti Savivaldybės administracijos direktoriui po 2 egzempliorius paruoštą lėšų naudojimo sutartį ir Programos sąmatą (lėšų naudojimo sutarties 1 priedas);

2.2. programos vykdytojas skirtas lėšas naudoja pagal tikslinę paskirtį, vadovaudamasis Lietuvos Respublikos viešųjų pirkimų įstatymu, kitais teisės aktais bei pasirašytomis sutartimis; už lėšų teisingą panaudojimą programos vykdytojas atsako teisės aktų nustatyta tvarka;

2.3. programos vykdytojas ne vėliau kaip iki einamųjų metų gruodžio 21 d. pateikia Šilalės rajono savivaldybės administracijos Buhalterinės apskaitos skyriui (314 kab.) programos įvykdymo ataskaitą (lėšų naudojimo sutarties 2 priedas) ir lėšų panaudojimo pateisinamųjų dokumentų kopijas.

3. P a v e d u paskelbti šį įsakymą Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Valdemaras Jasevičius